ལོ་ན་བཅོ་བརྒྱད་ལ་སོན་པའི་ལོ་དེར་མོར་མོན་པའི་རྗེས་འཇུག་པའི་ཁྱིམ་ཚང་ཞིག་གི་མི་རབས་ལྔ་པ་ཇེན་སི་མི་སི་ཡང་བྱིས་པ་ན་མཉམ་གཞན་དག་དང་འདྲ་བར་ཆོས་ཚོགས་ཀྱི་གཏན་འཁེལ་བ་བཞིན་ལོ་གཉིས་ལ་ཆོས་སྒྲོག་པའི་ལས་ཀར་ཞུགས་དགོས་ནའང་བསམ་ཡུལ་ལས་འདས་པ་ཞིག་ལ་ཁོས་དད་པ་འདིའི་རྗེས་འབྲང་མཚམས་བཞག་སོང་།ཁོས་སེམས་ལ་རྒྱ་ལམ་ནས་སྐྱེ་བོ་ཆ་མེད་ཅིག་ལ་མོར་མོན་པའི་ཆོས་ཁོ་ན་ལས་གྲོལ་བ་ཐོབ་ཐུབ་པར་ཁ་ནས་བསྒྲགས་ཆོག་ནའང་སེམས་ནས་མི་གཞན་ལ་ཚེ་འདིར་ལམ་བུ་འདི་འདྲ་གུ་དོག་མོ་ཞིག་ལས་མེད་པར་ཡིད་ཆེས་པར་བྱེད་ཐབས་ཅིས་ཀྱང་ཡོད་མི་འདུག་པས་གཞན་ཕར་ཞོག་རང་གིས་རང་ཉིད་ཀྱང་ཡིད་ཆེས་སུ་འཇུག་ཐབས་མི་འདུག་སྙམ།